标题：成公绥
简介
[公元二三一年至二七三年]每与张华受诏并为诗赋。又与贾充等参定法律。绥所著有诗、赋、杂笔十余卷。《隋书经籍志》著录九卷，传于世。
个人资料
姓名:成公绥 
字号:字子安 
民族：汉 
性别：男 
生卒:（231--274） 
籍贯:东郡白马（今河南滑县）人 
学识：文学家 
家庭出身:不详
主要经历
幼而聪敏，博涉经传，有俊才，辞赋甚丽。为张华所重，叹为绝伦；荐之太常，征为博士。后为秘书郎、秘书丞、中书郎。尝与贾充等参订法律。
代表作品
《乐歌王公上寿酒歌》、《中宫诗》、《仙诗》等
作品欣赏
《乐歌王公上寿酒歌》上寿酒，乐未央。大晋应天庆，皇帝永无疆。 
《诗》洋洋熊耳流，巍巍伊阙山。高冈碣崔嵬，双阜夹长川。 
素石何磷磷，水禽浮翩翩。远涉许颍路，顾思邈绵绵。 
郁陶怀所亲，引领情缅然。 
《中宫诗二首》一 
殷汤令妃，有莘之女。仁教内修，度义以处。 
清谧后宫，九嫔有序。尹为媵臣，遂作元辅。 
二 
天地不独立，造化由阴阳。乾刊垂覆载，日月曜重光。 
治国先家道，立教起闺房。二妃济有虞，三母隆周王。 
涂山兴大禹，有莘佐成汤。齐晋霸诸侯，皆赖姬与姜。 
关雎思贤妃，此言安可忘。 
《仙　　诗》盛年无几时，奄忽行欲老。那得赤松子，从学度世道。 
西入华阴山，求得神芝草。珠玉犹戴土，何惜千金宝。 
但愿寿无穷，与君长相保。 
《乐歌正旦大会行礼歌十六章》一 
穆穆天子，光临万国。多士盈朝，莫匪俊德。 
流化罔极，王猷允塞。嘉会置酒，嘉宾充庭。 
羽旄曜辰极，钟鼓振泰清。百辟朝三朝，??明仪刑。 
济济锵锵，金振玉声。 
二 
礼乐具，宴嘉宾。眉寿圣皇，景福惟日新。 
群后戾止，有来雍雍。 
三 
献酬纳贽，崇此礼容。丰肴万俎，旨酒千钟。 
嘉乐尽宴乐，福禄咸攸同。乐哉，天下安宁，道化行。 
四 
风俗清，箫韶作。咏九成，年丰穰。 
世泰平，至治哉。乐无穷，元首聪明。 
股肱忠，澍丰泽，扬清风。 
五 
嘉瑞出，灵应彰。麒麟见，凤凰翔。 
醴泉涌，流中唐。嘉禾生，穗盈箱。 
降繁祉，祚圣皇。承天位，统万国。 
受命应期，授圣德。四世重光，宣开洪业。 
景克昌，文钦明。德弥彰，肇启晋邦，流祚无疆。 
六 
泰始建元，凤皇龙兴。龙兴伊何，享祚万乘。 
奄有八荒，化育黎蒸。图书焕炳，金石有徵。 
德光大，道熙隆。被四表，格皇穹。 
奕奕万嗣，明明显融。高朗令终，保兹永祚，与天比崇。 
七 
圣皇君四海，顺人应天期。三叶合重光，泰始开洪基。 
明曜参日月，功化侔四时。宇宙清且泰，黎庶咸雍熙。善哉雍熙。 
八 
惟天降命，翼仁钓圣。于穆三皇，载德弥盛。 
总齐璇玑，光统七政。百揆时序，化若神圣。 
四海同风，兴至仁。济民育物，拟陶钧。 
拟陶钧，垂惠润。皇皇群贤，峨峨英俊。 
德化宣，芬芳播来胤。播来胤，垂后昆。 
清庙何穆穆，皇极辟四门。皇极辟四门，万机无不综。 
00翼翼，乐不及荒。饥不遑食，大礼既行。乐无极。 
九 
登昆仑，上层城。乘飞龙，升泰清。 
冠日月，佩五星。扬虹握，建哼旌。 
披庆云，荫繁荣。览八极，游天庭。 
顺天地，和阴阳。序四时，曜三光。 
张帝网，正皇纲。播仁风，流惠康。 
迈洪化，振灵威。怀万方，纳九夷。 
朝阊阖，宴紫微。 
十 
建五旗，罗钟?。列四县，奏韶武。 
铿金石，扬旌羽。纵八佾，巴渝舞。 
咏雅颂，和律吕。于胥乐，乐圣主。 
十一 
化荡荡，清风泄。总英雄，御俊杰。 
开宇宙，扫四裔。光缉熙，美圣哲。 
超百代，扬休烈。流景祚，显万世。 
十二 
皇皇显祖，翼世佐时。宁济六合，受命应期。 
神武鹰扬，大化咸熙。廓开皇衢，用成帝基。 
十三 
光光景皇，无?惟烈。匡时拯俗，休功盖世。 
宇宙既康，九域有截。天命降鉴，启祚明哲。 
十四 
穆穆烈考，克明克腓。实天生德，诞膺灵运。 
肇建帝业，开国有晋。载德奕世，垂关洪胤。 
十五 
明明圣帝，龙飞在天。与灵合契，通德幽玄。 
仰化青云，俯育重渊。受灵之祜，于万斯年。 
十六 
明明我后，玄德通神。受终正位，协应天人。 
容民厚下，育物流仁。跻我王道，辉光日新。
史籍记载
晋书  文苑列传
成公绥，字子安，东郡白马人也。幼而聪敏，博涉经传。性寡欲，不营资产，家贫岁饥，常晏如也。少有俊才，词赋甚丽，闲默自守，不求闻达。时有孝乌，每集其庐舍，绥谓有反哺之德，以为祥禽，乃作赋美之，文多不载。又以「赋者贵能分赋物理，敷演无方，天地之盛，可以致思矣。历观古人未之有赋，岂独以至丽无文，难以辞赞；不然，何其阙哉？」遂为《天地赋》曰：
惟自然之初载兮，道虚无而玄清，太素纷以溷淆兮，始有物而混成，何元一之芒昧兮，廓开辟而著形。尔乃清浊剖分，玄黄判离。太极既殊，是生两仪，星辰焕列，日月重规，天动以尊，地静以卑，昏明迭照，或盈或亏，阴阳协气而代谢，寒暑随时而推移。三才殊性，五行异位，千变万化，繁育庶类，授之以形，禀之以气。色表文采，声有音律，覆载无方，流形品物。鼓以雷霆，润以庆云，八风翱翔，六气氤氲。蚑行蠕动，方聚类分，鳞殊族别，羽毛异群，各含精而熔冶，咸受范于陶钧，何滋育之罔极兮，伟造化之至神！
若天悬象成文，列宿有章，三辰烛耀，五纬重光，河汉委蛇而带天，虹?儿偃蹇于昊苍，望舒弥节于九道，义和正辔于中黄，众星回而环极，招摇运而指方，白兽峙据于参伐，青龙垂尾于心房，玄龟匿首于女虚，朱鸟奋翼于注张，帝皇正坐于紫宫，辅臣列位于文昌，垣屏骆驿而珠连，三台差池而雁翔，轩辕华布而曲列，摄提鼎峙而相望。若乃征瑞表祥，灾变呈异，交会薄蚀，抱晕带珥，流逆犯历，谴悟象事，蓬容著而妖害生，老人形而主受喜，天矢黄而国吉祥，彗孛发而世所忌。
尔乃旁观四极，俯察地理，川渎浩汗而分流，山岳磊落而罗峙，沧海沆漭而四周，悬圃隆崇而特起，昆吾嘉于南极，烛龙曜于北址，扶桑高于万仞，寻木长于千里，昆仑镇于阴隅，赤县据于辰巳。于是八十一域，区分方别；风乖俗异，险断阻绝，万国罗布，九州并列。青冀白壤，荆衡涂泥，海岱赤埴，华梁青黎，兖带河洛，扬有江淮。辩方正土，经略建邦，王圻九服，列国一同，连城比邑，深池高墉，康衢交路，四达五通。东至阳谷，西极泰濛，南暨丹炮，北尽空同。遐方外区，绝域殊邻，人首蛇躯，乌翼龙身，衣毛被羽，或介或鳞，栖林浮水，若兽若人，居于大荒之外，处于巨海之滨。
于是****混一而同宅，宇宙结体而括囊，浑元运流而无穷，阴阳循度而率常，回动纠纷而乾乾，天道不息而自强。统群生而载育，人托命于所系，尊太一于上皇，奉万神于五帝，故万物之所宗，必敬天而事地。
若乃共工赫怒，天柱摧折，东南俄其既倾，西北豁而中裂，断鰲足而续毁，炼玉石而补缺。岂斯事之有征，将言者之虚设？何阴阳之难测，伟二仪之奓阔！
坤厚德以载物，乾资始而至大，俯尽鉴于有形，仰蔽视于所盖，游万物而极思，故一言于天外。
绥雅好音律，尝当暑承风而啸，泠然成曲，因为《啸赋》曰：
逸群公子，体奇好异，敖世忘荣，绝弃人事，希高慕古，长想远思，将登箕山以抗节，浮沧海以游志。于是延友生，集同好，精性命之至机，研道德之玄奥，愍流俗之未悟，独超然而先觉，狭世路之厄亻辟，仰天衢而高蹈，邈跨俗而遗身，乃慷慨而长啸。于时曜灵俄景，流光濛汜，逍遥携手，踌躇步趾，发妙声于丹脣，激哀音于皓齿，响抑扬而潜转，气冲郁而熛起，协黄宫于清角，杂商羽于流征，飘浮云于泰清，集长风于万里。曲既终而响绝，余遗玩而未已，良自然之至音，非丝竹之所拟。是故声不假器，用不借物，近取诸身，役心御气。动脣有曲，发口成音，触类感物，因歌随吟。大而不洿，细而不沈，清激切于竽笙，优润和瑟琴，玄妙足以通神悟灵，精微足以穷幽测深，收激楚之哀荒，节北里之奢淫，济洪灾于炎旱，反亢阳于重阴。引唱万变，曲用无方，和乐怡怿，悲伤摧藏。时幽散而将绝，中矫历而慷慨，徐婉约而优游，纷繁骛而激扬。情既思而能反，心虽哀而不伤。总八音之至和，固极乐而无荒。
若乃登高台以临远，披文轩而骋望，喟仰抃而抗首，嘈长引而憀亮。或舒肆而自反，或徘徊而复放，或冉弱而柔挠，右澎濞而奔壮。横郁呜而滔涸，?列缭眺而清昶。逸气奋涌，缤纷交错，烈烈飚扬，啾啾响作。奏胡马之长思，回寒风乎北朔，又似鸿雁之将雏，群鸣号乎沙漠。故能因形创声，随事造曲，应物无穷，机发响速，怫郁冲流，参谭云属，若离若合，将绝复续。飞廉鼓于幽隧，猛兽应于中谷；南箕动于穹苍，清飚振于乔木；散滞积而播扬，荡埃霭之溷浊，变阴阳于至和，移淫风之秽俗。
若乃游崇冈，陵景山，临岩侧，望流川，坐磐石，漱清泉，藉皋兰之猗靡，廕修竹之蝉蜎，乃吟咏而发叹，声驿驿而响连，舒蓄思之悱愤，奋久结之缠绵，心涤荡而无累，志离俗而飘然。
若夫假象金革，拟则陶匏，众声繁奏，若笳若箫；磞硠震隐，訇?盖?聊嘈。发徵则隆冬熙烝，骋羽则严霜夏凋，动商则秋霖春降，奏角则谷风鸣条。音均不恒，曲无定制，行而不流，止而不滞，随口吻而发扬，假芳气而远逝，音要妙而流响，声激嚁而清厉。信自然之极丽，羌殊尤而绝世，越《韶》《夏》与《咸池》，何徒取异乎《郑》《卫》！
于时绵驹结舌而丧精，王豹杜口而失色，虞公辍声而止歌，宁子敛手而叹息，钟期弃琴而改听，尼父忘味而不食，百兽率儛而拤足，凤皇来仪而拊翼。乃知长啸之奇妙，此音声之至极。